VILNIAUS RAJONO SAVIVALDYBĖS TARYBA

SPRENDIMAS

DĖL NEMENČINĖS KULTŪROS CENTRO NUOSTATŲ PATVIRTINIMO

2024 m. d. Nr. T3-

Vilnius

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu, 4 dalimi ir 7 straipsniu, Lietuvos Respublikos kultūros centrų įstatymu bei atsižvelgdama į Vilniaus rajono savivaldybės mero 2024 m. balanžio 22 dienos potvarkį Nr. M22-628 „Dėl Nemenčinės kultūros centro ir Rudaminos kultūros centro nuostatų teikimo“, Vilniaus rajono savivaldybės taryba nusprendžia:

1.	Patvirtinti Nemenčinės kultūros centro nuostatus (pridedama).

2.	Įgalioti Nemenčinės kultūros centro direktorių pasirašyti ir įregistruoti jo vadovaujamos įstaigos patvirtintus nuostatus Juridinių asmenų registre bei atlikti kitus su tuo susijusius veiksmus teisės aktų nustatyta tvarka.

3.	Pripažinti netekusiu galios nuo 1 punkte patvirtintų nuostatų įregistravimo Juridinių asmenų registre dienos Vilniaus rajono savivaldybės tarybos 2023 m. spalio 20 d. sprendimo Nr. T3-263 „Dėl Nemenčinės daugiafunkcinio kultūros centro pavadinimo pakeitimo ir kultūros centro nuostatų patvirtinimo“ 2 punktą.

4.	Šį sprendimą teisės aktų nustatyta tvarka paskelbti Teisės aktų registre ir Savivaldybės tinklalapyje.

Savivaldybės meras	Robert Duchnevič